Coeur d'Alene, Idaho
Coeur d'Alene esas urbo en la komtio Kootenai, Idaho, Usa. Segun la demografiala kontado di 2010, ol havis  habitanti.

Franci nomizis ol Coeur d'Alene (signifikante "Kordio di Aleno") pro la desfacila naturo dil indijeni pri komerco.

Geografio 

Jacante cirkume 667 metri adsur la marala nivelo, Coeur d'Alene havas entote 35,2 km², di qui 34,0 km² esas lando e 1,2 km² (equivalanta a 3,46% de la surfaco totala) esas aquo, segun l'Usana Kontado Ministerio. Segun diferanta defini, lua klimato povas judikesar sive kom kontinentala kun sika somero (Dsb), sive kom Mediteranea kun sunoza somero (Csb). Ol esas kolda e humida dum vintro, e varma e sika dum somero. La mezavalora temperaturo en decembro (vintro) esas −1,2°C, kontre ke en julio ed agosto (somero) esas 20,6°C. Omnayare, dum cirkume 13 dii la temperaturi povas superirar 32°C.

L'arboroza regiono este del urbo protektesas che la Nacionala Foresto di Coeur d'Alene. En la regiono existas multa lagi e sovaja vivo.

Demografio 
Segun la demografiala kontado di 2000, esis  homi,  hemanari e 8,852 familii qui rezidis en la urbo. La denseso di habitantaro esis 1,014.9/km². Esis 14,929 domi kun mezvalora denseso di 439.0/km². Segun raso, esis 95.80% Blanki, 0.22% Negri od Afrik-Usani, 0.77% indijeni Amerikana, 0.61% Aziani, 0.09% Pacifik-insulani, 0.63% de altra rasi, e 1.88% de du o plura rasi, e 2.70% de la habitantaro esis Hispan-Amerikani o Latin-Amerikani de irga raso.

Esis  hemanari, di qui 31.7% havis pueri od adolecanti evante min kam 18 yari en la domo, 47.7% esis mariajita e habitis kune; en 11.5% muliero sen spozulo esis la domo-chefo e 36.7% esis ne-familii. En 28.2% de omna hemanari vivis unika sola individuo, e 11.3% habitesis da singla individuo evanta 65 yari o pluse. La mezvalora grandeso po hemanaro esis 2.39 personi e la mezvalora grandeso po familio esis 2.93 personi.

La procento di habitanti segun evo esis: 24.9% evante min kam 18 yari, 11.7% de 18 til 24 yari, 27.9% de 25 til 44 yari, 20.7% de 45 til 64 yari, e 14.8% evante 65 yari o pluse. La mezvalora evo esis 35 yari. Po singla 100 mulieri esis 93.7 viri. Po singla 100 mulieri evanta 18 yari o pluse esis 89.3 viri.

La mezvalora revenuo po hemanaro en la urbo esis $33,001, e la mezvalora revenuo po familio esis $39,491. La mezvalora revenuo por la viri esis $31,915 kontre $21,092 por la mulieri. La revenuo per capita por la urbo esis $17,454. Cirkume 12.8% de la habitantaro e 9.3% de la familii vivis sub la povreso-lineo, inkluzite 13.5% ek omna habitantaro evante min kam 18 yari, e 8.1% ek omna habitantaro evante 65 yari o pluse.

Urbi en Idaho